
Alexandru Dragomir (VIII) 


(nterviu din 15 iunie 2000, refăcut de Isabela Vasiliu-Scraba după cenzurarea lui în «Observatorul Cultural», nr. 275/2005, şi însoțit 


pe alocuri de comentarii) 


„Noica nu a avut influenţă faţă de Liiceanu, Pleşu etc.” 


F. A.: Eu am avut norocul să-l 
prind în viață pe Arşavir Acterian. 
“ L-am mai întâlnit şi pe Lucian Boz. 
Dar alții nu. 

A. D.: Boz? Nu ştiu cine este! 
F. A.: Era prieten cu Arşavir, cu 
Eliade. În rest... mai sunt doar 
câțiva: dl Alexandru Paleologu, 
ÎN dumneavoastră... Mai e şi dl Barbu 


Brezianu. 


A. D.: Mai trăieşte? 

F. A.: Are 90 de ani. L-am văzut acum câteva luni. 

A. D.: Dar el este istoric de artă. 

F. A.: Da! Mai e şi dl Mihai Şora.. 

A. D.: Cel care se ţine cel mai bine! Paleologu... 
Mihai...toţi octogenari! 

F. A.: Da! Şi tineretul nu-i frecventează, din păcate. 
N-au cum să ajungă la ei. 

A. D.: Cum aşa? 

F. A.: Adică se face şi un trafic imens cu cărțile lor, cu 
numerele lor de telefon şi cu adresele lor. Cine vrea să se 
ducă [să-i viziteze] le cumpără numărul de telefon. Şi cu 
dumneavoastră se întâmplă la fel. 

A. D.: Să mă crezi că eu nu am nici o vină! 

F. A.: Ştiu că nu aveţi nici o vină. Poate singura vină pe 
care o aveţi este că nu ați ieşit ceva mai în față. 

A. D.: Asta nu e o vină, este o decizie a mea! 

F. A.: Da, dar, dacă o făceaţi, mai aveam şi noi, tinerii, o 
şansă în plus, mai aveam pe cine asculta, mai aveam ce 
învăța. 

A. D.: Se poate! Dar cămaşa e mai aproape decât surtucul. 
Adică am scuza că persoana mea şi ceea ce se întâmplă cu 
persoana mea era mai important decât a mă juca de-a 
marele dascăl. 

F. A.: Ştiţi foarte bine că nu era vorba de o joacă. 

A. D.: Nu mă joc deloc de-a dascălul ! Nu sunt un dascăl! 
Nu am nici aplicația, n-am nici talentul. 

F. A.: Dar tinerii caută în continuare să afle... să 
citească... 

A. D.: Cred că n-au încotro. Şi eu, în locul lor, tot aşa aş 
face. 

F. A.: Păi da, în locul lor nu ştiu dacă dumneavoastră 
v-ar conveni dacă aţi da sute de mii de lei (vechi) pe 
ceva care nu există: pe un volum de Alexandru 
Dragomir şi apoi aţi auzi, din gura autorului, că el 


nu a scris nimic. 
A. D.: La asta nu pot răspunde decât cu nemţescul: 
Unglaublich! Incredibil! Ce-mi spui mă stupefiază! 


(Această parte a interviului a fost masiv cenzurată de 
«Observatorul Cultural». Fiindcă din ea iese la iveală 
dezaprobarea lui Alexandru Dragomir față de îndeletnicirea 
unor autori comunişti care preferă să paraziteze pe gândirea 
altuia, deformând-o spre a o aduce la nivelul lor, în loc să-şi 
scrie propriile opere filozofice. Se ştie graba cu care a fost 
plătită traducerea în franceză a volumului Crase banalități 
metafizice cuprinzând prelegeri ale lui Alexandru Dragomir 
modificate să nu se mai ştie unde a vorbit Dragomir şi 
unde a intervenit Liiceanu care după ani de zile a indicat 
cele câteva pagini adăugate de el. 

Din această parte a discuţiei reiese şi minciuna lui Virgil 
Ciomoş, care consemnase că scrierile [contrafăcute] ale 
lui Alexandru Dragomir circulând prin 1994-1995 de câtva 
timp în micul cerc al aşa-zişilor prieteni ai filozofului 
Dragomir ar fi fost «textes autographes»> (v. „Studia 
Phaenomenologica”, 3-4/2004, p.82). Or, Alexandru 
Dragomir a revendicat doar textul din 1946 despre oglindire 
(comentat de Mircea Vulcănescu) pe care îl concepuse în 
vederea publicării. Pluralul folosit de Ciomoş indică 
minciuna: Tot ce circula între cei care-l vizitaseră, şi tot ce 
era dat spre vânzare la anticari, era rezultatul unei 
îndeletniciri reprobabile, desemnată de Alexandru 
Dragomir drept «escrocherie». La data când scriam cartea 
despre Alexandru Dragomir (v. Isabela Vasiliu Scraba, 
Propedeutică la eternitate. Alexandru Dragomir în 
singurătatea gândului, Ed. Star Tipp, Slobozia, 2004) nu 
cunoşteam această părere a filozofului Alexandru Dragomir 
despre textele contrafăcute şi comercializate pe care, fără 
să fi fost întrebat, era trecut drept autor. Dar, citind volumul 
Crase banalităţi metafizice lansat de G. Liiceanu la Bookfest 
în 2004, am bănuit adevărul, pe care l-am şi expus în cartea 
mea (I.V.S).) 


Fabian Anton: V-am spus că eu cunosc persoane care 
de 2-3 ori au dat bani pentru numărul d-voastră de telefon 
şi au primit numere false. Şi au dat bani pe ele! 

Alexandru Dragomir: Ei nu! 

F. A.: E ca şi cum eu aş pleca de aici şi aş vinde caseta 
asta care e cât de cât originală. E exactă. Dar [de fapt e] ca 
şi cum ies de aici şi vând cu 50.000 sau cu 100.000 de lei 


(vechi) numărul dumneavoastră de telefon cu două cifre 
schimbate. Poate asta nu convine studentului la filozofie. 
După ce că mai sunt puţini oameni cu care se poate discuta 
din generația dumneavoastră, se face şi un trafic cu 
numerele de telefon şi cu «operele» [zise ale] lor. Eu am 
câteva numere false ale telefonului dumneavoastră până 
acum. Nici numărul d-lui Mihai Şora nu-l am. 

A. D.: Pot să ţi-l dau eu! Cred că mie mi-ar ierta-o. 

F. A.: Asta n-ar fi o problemă.. 

E dureros pentru tineri să afle ca tot ce circulă 
prin cărți [cu numele d-voastră ] nu sunt lucruri 
scrise de dumneavoastră. Şi o să se afle acum! 

A. D.: Nefiind deloc interesat de notorietatea mea, nu 
am fost deloc interesat, adică nu m-au preocupat niciodată 
efectele nocive ale acestui refuz de notorietate. 

Adică până acum nu m-am gândit niciodată că faptul că 
nu mă ştie lumea, că nu am scris nimic, că nu am publicat 
nimic, ar putea să aibă şi laturi negative. Niciodată nu 
m-am gândit. Mi-am spus doar că nu mă interesează, că 
îmi văd de treaba mea şi basta, fiind de părere că «omul nu 
trebuie să se vândă » [expresia este pe casetă în germană]. 
Da, acesta [faptul de a avea laturi negative] este riscul pe 
care trebuie să ţi-l asumi [dacă nu te vinzi]. 

F. A.: O să încerc, şi sper să mă ajutaţi şi dumneavoastră... 

A. D.: Sigur că da! Cum să nu? N-am alte lucruri de făcut! 

F. A.: Să dăm o formă, să refacem într-un fel toată această 
operă care circulă şi eu nu ştiu cât e de adevărată. Şi e 
păcat să dea lumea bani pe lucruri care nu sunt valabile. 
Alexandru Dragomir: Da! Sigur că da! E într-un fel 
chiar o ESCROCHERIE! 

F. A.: E o escrocherie! Nu ştiu dacă în vremea când erați 
student circulau scrieri ale lui Nae Ionescu care nu erau 
ale lui Nae Ionescu! Sau ale lui Mircea Vulcănescu care nu 
erau ale lui Mircea Vulcănescu! 

A. D.: Aşa ceva nu se întâmpla! Nu se putea 
întâmpla! 

F. A.: Vă mulțumesc mult pentru tot. 

A. D.: Nu ai de ce, dragul meu. Domnul Fabian? 

F. A.: Fabian Anton! 

A. D.: Anton... 


(sfârşit) 


Isabela VASILIU-SCRABA 


Noi proteste. Le Journal litteraire propunea de data asta 
eradicarea suprarealiştilor, scoaterea lor definitivă din societal5. 


+ 


A TREIA VERSIUNE A «SCANDALULUI» SUPRAREALIST o 
dă dadaistul Georges Ribemont-Dessaignes, în Dejr jadis, 
amintirile-i nemurite la editorul Julliard, pe care, vai, nu le 
avem în biblioteca personală. Ajung însă şi două. 


Luca PIŢU 


1. Există tot atîtea versiuni diferite, despre acest banchet, câți 
martori. După unii, Breton i-ar fi aruncat şerveţelul în obraz Rachildei 
numind-o «târfă de soldați». 

2. În interviul ei, zice Rachilde că mesele sunt răsturnate, vesela 
e călcată în picioare, adversarii îşi trag pumni, iar geamurile se 
preschimbă în cioburi. 

3. «E vorba de represalii juste, trebuie să le barăm drumul ce duce 
la marele public... Fiecare dintre noi va tăcea pe viitor articolele şi 
cărțile lor până ce or să adopte metode publicitare mai puţin ignobile. 
Prima sancţiune, căreia îi vor urma şi altele, de un alt gen...» Clement 
Vautel e şi el prezent: «Pe teroriştii ăştia din Montparnasse îi menajează 
critica intimidată, neputincioasă, laşă. Ah! teama de a fi tratată 
drept pompieristică...» Ziarelor le sunt expediate două ordine de zi, 
unul al Societăţii Oamenilor de Litere ce veştejeşte conduita 
scandaloasă a cîtorva invitaţi care au insultat o femeie de litere şi au 
strigat «Jos Franța!», celalalt al Asociaţiei Scriitorilor Combatanţi 
ce «menesc disprețului public pe autorii acestei manifestații 
premeditate, injurie la adresa gîndirii franceze, ultraj la toți cei ce- 
au luptat şi murit pentru ea»... 

4. Revistă «colaboraţionistă» în care, văleat 1943, Cioran avea să 
publice un portret interior, nu al Căpitanului, ci al lui Eminescu 
însuşi , mare căpitan al Gărzii Literare Româneşti, şi un eseu despre 
dor intitulat Le Dor ou la nostalgie. Îl dusese acolo, unde publicase 
deja un articol despre umorul brâncuşian, cine? Luca Bădescu/Luc 
Badesco, vâlceanul prof de franceză al lui Virgil Ierunca, viitor 
specialist într-ale simbolismului. Spre deosebire de - mincinosul, 
sperjurul - Sartre ori de Simone de Beauvoir, Cioran şi Badesco nu- 
şi vor ascunde niciodată contactele cu revista în cestiune. 


Bărăganul şopteşte: Dumnezeule, milueşte-mă 


Stau cu tâmpla sprijinită de malul Dunării, privesc mâlul 
amestecat cu nisip şi resturi de scoici, în timpul acesta respir 
Bărăganul cu mirosul lui de stepă aspră şi nemiloasă care râde 
de amețiţii, trecătorii nepoftiţi care-i ating pământul fără să 
ştie că moartea este esenţa fiecărei particule de praf din 
teritoriul ei. 

Moartea mă însoţeşte fidelă de la prima respirație cu 
miros de lichid amniotic, mă roteşte în anafoarele apelor verzi 
albăstrui cu solzi aurii, în coloanele de aer cu aspect de tornadă 
născute din senin de canicula tolănită deasupra câmpiei. Mă 
conduce în fiecare clipă de viață crăpată de gerul năprasnic, 
cristalizată în fulgii de nea ai reţelelor de apă, praf şi moarte. 
Ai auzit cum urlă vântul în Bărăgan? Hăuie ca 
un vuiet apocaliptic, fluieră, şuieră. Morţii îi 
aud glasul în urletul viscolului care smulge 
geamurile, le zguduie, le zgâlțâie, le face să 
geamă şi să ceară îndurare chiar şi pe noile termopane inventate 
de om. Construieşte cu furie munți de zăpadă peste case şi 
făpturi, le asfixiază sub greutatea albă a morții. 

Ecranul televizorului mă urmăreşte hipnotic prin cameră, 
e ora jurnalului de seară, a ştirilor de maximă importanță pentru 
țară sau pentru nimeni, din plasma aparatului plânge o doamnă, 
care ne povesteşte că e de fel din Banat şi că a fost deportată 
pe vremea comuniştilor în Bărăgan. Fac ochii cât cepele, eu m- 
am născut în Bărăgan, cu tâmpla înfiptă în malul schimbător al 
Dunării. Eu am trăit o viață în Bărăgan, eu sunt Bărăganul şi 
Dunărea, eu le iubesc. Doamna continuă să ne spună cum erau 
iarna zăpezi şi troiene de 5 m, care îi blocau în casă. Zâmbesc. 
Aşa este, sapă oamenii tuneluri prin rărunchii albi ai zăpezii, ca 
să se poată mişca, să poată respira. „Nu aveam nimic” strigă ea 


5. Revenind asupra banchetului oferit lui Saint-Pol-Roux, zice 
L'Action frangaise: «Rămâne de ştiut dacă justiţia îi va trata cum o 
merită pe nişte indivizi care nu sunt numai francezi de proastă 
calitate şi mîrlani, căci unii dintre ei aveau şi arme asupra lor şi s-au 
comportat ca nişte criminali de drept comun. O să ne străduim să-i 
reducem la tăcere.» 


revoltată, noi oamenii locului ştim să facem multe din nimic. 
Şi-au facut şi ei gospodării din nimic, au supraviețuit. „E 
groaznic, e mai rău ca în Siberia” concluzionează doamna, care 
după revoluţie se întorsese în Banatul natal. Brusc, devin 
serioasă, o înțeleg foarte bine, nici eu nu aş putea să trăiesc în 
altă parte decât în Bărăgan, cu tâmpla sprijinită de Dunăre, 
sunt ataşată organic de locul naşterii mele, de părinții mei 
trupeşti şi duhovniceşti, de caniculă şi de gerul năprasnic, de 
Crivăţul care urlă, trânteşte şi smulge totul în cale fără îndurare, 
de țânțarii care mă devorează de vie şi de milioanele de ochi 
ale sufletelor din mlaştinile Dunării, care mă fixează cu priviri 
hipnotice chiar şi atunci când starea de veghe s-a terminat, iar 
hotarul somnului prinde contur. Cu fiecare 
respirație Bărăganul te sufocă, te respiră 
moartea în fiecare clipă. Aşa a rânduit 
Dumnezeu locurile acestea. 

„E groaznic” repeta femeia deportată în Bărăgan, râd cu 
hahaha şi hihihi, râd cum nimeresc. Un amic literat zice că sunt 
cinică când râd aşa, are dreptate omul. Vrednicului de amintire 
amic nu-i place nimic din ce fac eu, nu-i place ce scriu, nici ce 
pictez, nu-i place cum râd, sau cum respir, dar eu îi mulțumesc 
din toată inima pentru ura cu care mă atacă şi mă umileşte, 
pentru că astfel pot să rămân smerită şi să-l iubesc pe acest om 
ca pe un frate în Hristos. Aşadar, şi dracii, şi oamenii pot conlucra 
pentru mântuirea sufletului meu şi pentru zidirea lui Dumnezeu 
în mine. 

Pe mine nu m-a deportat nimeni în Barăgan, la malul 
Dunării, eu stau aici pentru că mă identific srtuctural cu locurile 
naşterii mele, nu pot altfel. Şi-am plâns cu tunete şi fulgere, 
aşa cum plouă în Bărăgan, torențial, distructiv, am plâns pentru 
durerea femeii deportate, pentru durerea tuturor 
dezrădăcinaților din Banat şi de oriunde, aduşi cu forța şi lasaţi 
să supraviețuiască sub cerul liber în Bărăgan. 


Viorica HAGIANU 


II, 


